Document ID: 31997D0423

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1997 για την τροποποίηση των αποφάσεων 93/24/ΕΟΚ και 93/244/ΕΟΚ και περί των συμπληρωματικών εγγυήσεων όσον αφορά τη νόσο του Aujeszky (ψευδολύσσα) για χοίρους που προορίζονται για περιφέρειες της Αυστρίας που είναι απαλλαγμένες από τη νόσο (Κείμενο που παρουσιάζει ενδιαφέρον για τον ΕΟΧ) (97/423/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 97/12/ΕΚ (2), και ιδίως το άρθρο 9 παράγραφος 3 και το άρθρο 10 παράγραφος 2,
Εκτιμώντας:
ότι η Αυστρία θεωρεί ότι τμήμα της επικράτειάς της είναι απαλλαγμένο από τη νόσο του Aujeszky και έχει υποβάλει αποδεικτικά έγγραφα στην Επιτροπή, όπως προβλέπεται από το άρθρο 10 της οδηγίας 64/432/ΕΟΚ 7
ότι έχει εφαρμοστεί στις περιφέρειες αυτές πρόγραμμα εξαλείψεως της νόσου του Aujeszky 7
ότι, με την απόφαση 93/244/ΕΟΚ της Επιτροπής (3), όπως τροποποιήθηκε τελευταία από την απόφαση 97/30/ΕΚ (4), θεσπίζονται συμπληρωματικές εγγυήσεις όσον αφορά τη νόσο του Aujeszky για χοίρους που προορίζονται για ορισμένες περιοχές της κοινοτικής επικράτειας στις οποίες έχει εγκριθεί πρόγραμμα εξαλείψεως της νόσου και οι εν λόγω περιφέρειες περιλαμβάνονται στο παράρτημα Ι 7
ότι το πρόγραμμα θεωρείται ότι επέτυχε να εξαλείψει τη νόσο από την Κάτω Αυστρία, από την περιοχή βόρεια του Δουνάβεως 7 ότι κρίνεται, επομένως, σκόπιμο να απαλειφθούν οι εν λόγω περιφέρειες από τον κατάλογο των περιφερειών του παραρτήματος Ι της απόφασης 93/244/ΕΟΚ 7
ότι οι αρχές της Αυστρίας εφαρμόζουν για τις μετακινήσεις των χοίρων στο εθνικό έδαφος κανόνες που είναι τουλάχιστον ισοδύναμοι μ' αυτούς που προβλέπονται από την παρούσα απόφαση 7
ότι οι εν λόγω συμπληρωματικές εγγυήσεις δεν απαιτούνται από τα κράτη μέλη ή τις περιφέρειες των κρατών μελών που θεωρούνται ότι είναι απαλλαγμένες από τη νόσο του Aujeszky 7
ότι η απόφαση 93/24/ΕΟΚ της Επιτροπής (5), όπως τροποποιήθηκε από την απόφαση 97/30/ΕΚ, θεσπίζει συμπληρωματικές εγγυήσεις όσον αφορά τη νόσο του Aujeszky για χοίρους που προορίζονται για τα κράτη μέλη ή τις περιφέρειες που είναι απαλλαγμένες από τη νόσο και παραθέτει τις εν λόγω περιφέρειες στο παράρτημα Ι 7
ότι τα τμήματα της Αυστρίας τα οποία είναι απαλλαγμένα από τη νόσο πρέπει να προστεθούν στο παράρτημα Ι της απόφασης 93/24/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Το παράρτημα Ι της απόφασης 93/24/ΕΟΚ αντικαθίσταται από το παράρτημα Ι της παρούσας απόφασης.
2. Το παράρτημα Ι της απόφασης 93/244/ΕΟΚ αντικαθίσταται από το παράρτημα ΙΙ της παρούσας απόφασης.
Άρθρο 2
Η παρούσα απόφαση εφαρμόζεται από την 1η Ιουλίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 30 Ιουνίου 1997.

Labels: 3
0
18
6